ຢ່າງ​ນ້ອຍ 20 ຄົນ ​ຖືກສັງຫານ ໃນການກໍ່ຄວາມຮຸນແຮງ ຢູ່ໄນ​ຈີ​ເຣຍ
ການ​ໂຈມຕີຄັ້ງນີ້ ມີ​ລັກ​ສະ​ນະ​ວ່າ ​ເປັນ​ການ​​ແກ້​ແຄ້ນ​ຄືນ ​ຕໍ່​ພວກພົນລະ​ເຮື​ອນ ທີ່​ໄດ້ຈັດ​ຕັ້ງ ໜ່ວຍ​ເຝົ້າ​ຍາມ​ລະວັງ​ໄພ ​ຕໍ່ຕ້ານກຸ່ມ Boko Haram.
ມືປືນຫລາຍຄົນ ໄດ້ສັງຫານຢ່າງນ້ອຍ 20 ຄົນ ໃນລັດ Borno ຂອງໄນຈີເຣຍ ໃນການໂຈມຕີ 2 ບັ້ນ ທີ່ສົງໄສວ່າ ເປັນຝີມືຂອງກຸ່ມສາສະໜາຫົວຮຸນແຮງ Boko Haram ການໂຈມຕີດັ່ງກ່າວນີ້ ມີລັກສະນະວ່າ ເປັນການແກ້ແຄ້ນ ຄືນຕໍ່ພວກພົນລະເຮືອນທີ່ໄດ້ ຈັດຕັ້ງໜ່ວຍເຝົ້າຍາມ ລະວັງໄພ ຕໍ່ຕ້ານກຸ່ມ Boko Haram ແລະຮ່ວມມືກັບ ໜ່ວຍກໍາລັງສະເພາະກິດຮ່ວມ ຂອງກອງທັບໄນເຈີເຣຍ ຫລື JTF ແຫຼ່ງຂ່າວຈາກກອງກໍາລັງຮັກສາຄວາມປອດໄພໄນຈີເຣຍ ໄດ້ບອກກັບ VOA ວ່າ ໃນຕອນເດິກຂອງວັນຈັນແລ້ວນີ້ ພວກມືປືນໄດ້ຍິງ ສະມາຊິກ ພົນລະເຮືອນຂອງກຸ່ມJTF 6 ຄົນ ໃນຂະນະທີ່ພວກເຂົາເຈົ້າກໍາລັງນອນຫລັບຢູ່ໃນ ເມືອງ Damasak ໂຄສົກພົນ ລະເຮືອນຂອງກຸ່ມ JTF ຍືນຍັນ ການຕາຍດັ່ງກ່າວ ແລະເວົ້າວ່າ ພວກຜູ້ຕາຍເປັນຊາຍໜຸ່ມທີ່ມີອາຍຸ ນັບແຕ່ 20 ຫາ 36 ປີ ການສັງຫານໆໝູ່ດັ່ງກ່າວນີ້ ແມ່ນມີຂຶ້ນນຶ່ງມື້ຫຼັງຈາກ ພວກທີ່ສົງໄສວ່າ ເປັນມືປືນ ຂອງກຸ່ມ Boko Haram ໄດ້ສັງຫານສະມາຊິກ 14 ຄົນ ຂອງກຸ່ມເຝົ້າຍາມລະວັງໄພ ພົນລະເຮືອນ ໃນເມືອງ Bama